Komisijas atzinums atbilstīgi EK Līguma 251. panta 2. punkta trešās daļas c) apakšpunktam par Eiropas Parlamenta grozījumiem Padomes kopējā nostājā attiecībā uz priekšlikumu Eiropas Parlamenta un Padomes regulai, ar ko groza konvenciju, ar kuru īsteno 1985. gada 14. jūnija Šengenas līgumu par pakāpenisku kontroles atcelšanu pie kopīgām robežām, attiecībā uz to dalībvalstu dienestu pieeju Šengenas Informācijas sistēmai, kuri ir atbildīgi par transportlīdzekļu reģistrācijas apliecību izsniegšanu ar ko groza Komisijas priekšlikumu saskaņā ar EK līguma 250. panta 2. punktu /* COM/2005/0250 galīgā redakcija - COD 2003/0198 */





[pic] | EIROPAS KOPIENU KOMISIJA | Briselē, 2.6.2005 COM(2005) 250 galīgā redakcija 2003/0198 (COD) KOMISIJAS ATZINUMS atbilstīgi EK Līguma 251. panta 2. punkta trešās daļas c) apakšpunktam par Eiropas Parlamenta grozījumiem Padomes kopējā nostājā attiecībā uz priekšlikumu EIROPAS PARLAMENTA UN PADOMES REGULAI, ar ko groza konvenciju, ar kuru īsteno 1985. gada 14. jūnija Šengenas līgumu par pakāpenisku kontroles atcelšanu pie kopīgām robežām, attiecībā uz to dalībvalstu dienestu pieeju Šengenas Informācijas sistēmai, kuri ir atbildīgi par transportlīdzekļu reģistrācijas apliecību izsniegšanu AR KO GROZA KOMISIJAS PRIEKŠLIKUMU saskaņā ar EK līguma 250. panta 2. punktu 2003/0198 (COD) KOMISIJAS ATZINUMS atbilstīgi EK Līguma 251. panta 2. punkta trešās daļas c) apakšpunktam par Eiropas Parlamenta grozījumiem Padomes kopējā nostājā attiecībā uz priekšlikumu EIROPAS PARLAMENTA UN PADOMES REGULAI, ar ko groza konvenciju, ar kuru īsteno 1985. gada 14. jūnija Šengenas līgumu par pakāpenisku kontroles atcelšanu pie kopīgām robežām, attiecībā uz to dalībvalstu dienestu pieeju Šengenas Informācijas sistēmai, kuri ir atbildīgi par transportlīdzekļu reģistrācijas apliecību izsniegšanu 1. DOKUMENTāCIJAS KOPSAVILKUMS Padome 2003. gada 5. un 6. jūnija secinājumos aicināja Komisiju iesniegt likumdošanas iniciatīvu, lai transportlīdzekļu reģistrācijas iestādēm nodrošinātu piekļuvi SIS (Šengenas Informācijas sistēmas) datiem par zagtiem un pazudušiem transportlīdzekļiem un attiecīgiem dokumentiem. Komisija iesniedza priekšlikumu regulas projektam 2003. gada 21. augustā. Priekšlikumā ir paredzēts, ka dalībvalstīm sešu mēnešu laikā pēc regulas projekta publicēšanas jāievieš nepieciešamās tehniskās iespējas tiešas piekļuves nodrošināšanai. Tas nozīmē, ka funkcionalitāti varētu īstenot saskaņā ar pašreizējo SIS sistēmu. Lai transportlīdzekļu reģistrācijas iestādēm nodrošinātu iespēju piekļūt SIS dokumentiem par zagtiem transportlīdzekļiem, Šengenas konvencijā ir jāizdara grozījumi, jo datu aizsardzības nolūkā konvencijā ir īpaši norādītas iestādes, kam ir tiesības piekļūt SIS . Tādēļ regulā ir ierosināts konvencijai pievienot jaunu 102.A pantu. Priekšlikuma pamatā ir EK Līguma 71. panta 1. punkta d) apakšpunkts. Parlaments pirmajā lasījumā sniedza savu atzinumu 2004. gada 1. aprīlī, ierosinot 10 grozījumus. Parlaments jo īpaši pieprasīja gada ziņojumu par šīs regulas īstenošanu. Visbeidzot, lai uzsvērtu, ka plašāka piekļuve iespējama tikai tad, ja ir stingri datu aizsardzības noteikumi, tā ieviesa prasību protokolēt katru pārraidi. Komisija mutiski iepazīstināja ar savu nostāju par grozījumiem, ko Parlaments pieņēma pirmajā lasījumā, un, pamatojoties uz to, Padome savā kopējā nostājā ietvēra septiņus no desmit EP grozījumiem. - Komisijas lēmuma datums: 21.08.2003. - Datums, kad priekšlikums nosūtīts Parlamentam un Padomei: 21.08.2003. - Eiropas Ekonomikas un sociālo lietu komitejas atzinuma datums: 25.2.2004. - Eiropas Parlamenta pirmais lasījums: 1.04.2004. - Datums, kad paziņojums nosūtīts no Komisijas uz Eiropas Parlamentu saskaņā ar EK Līguma 251. panta 2. punkta otro daļu attiecībā uz Padomes kopējo nostāju (KOM(2005)3, galīgais): 10.1.2005. - Padomes kopējā nostāja: 22.12.2004. (ar vienprātīgu lēmumu) - Datums, kad Eiropas Parlaments saņēmis Padomes kopējo nostāju: 13.1.2005. - Eiropas Parlamenta otrais lasījums: 28.04.2005. 2. PRIEKŠLIKUMA MĒRĶIS Priekšlikuma galvenais mērķis ir grozīt Šengenas konvenciju, lai uzlabotu dalībvalstu sadarbību un līdz ar to arī iekšējā tirgus darbību. Konkrētie mērķi ir šādi: Pirmkārt, šis priekšlikums veicina kopējās transporta politikas īstenošanu, nodrošinot dalībvalstīm papildu operatīvos līdzekļus, lai katrai dalībvalstij palīdzētu pārreģistrēt transportlīdzekļus un tādējādi sekmētu citas dalībvalsts izdoto transportlīdzekļu reģistrācijas apliecību savstarpēju atzīšanu. Otrkārt, šis priekšlikums norāda uz Šengenas acquis attīstību Padomes Lēmuma 1999/436/EK nozīmē. Vienlaikus ar citām iniciatīvām tas ir konkrēts ieguldījums Šengenas acquis attīstībā un SIS funkciju paplašināšanā. Treškārt, priekšlikums veicinās to mērķu sasniegšanu, kas formulēti Eiropadomes sanāksmē Tamperē un vēlreiz apstiprināti Hāgas programmā, ko 2004. gada novembrī apstiprināja Eiropadome, lai stiprinātu brīvības, drošības un tiesiskuma telpu. Priekšlikums lielā mērā palīdz arī īstenot efektīvāku transportlīdzekļu zādzību apkarošanu. To veiks, ļaujot valstu transportlīdzekļu reģistrācijas iestādēm saskaņā ar konkrētiem nosacījumiem izmantot SIS datu reģistrus par zagtiem transportlīdzekļiem un zagtiem transportlīdzekļu dokumentiem pirms tāda transportlīdzekļa reģistrēšanas, kas jau ir reģistrēts citā Šengenas valstī. Šādas informācijas nodrošināšana sarežģīs zagļiem zagtu transportlīdzekļu pārdošanu citās Šengenas valstīs. Vienlaikus zādzību upuriem palielināsies iespēja atprasīt savu zaudēto īpašumu. 3. KOMISIJAS ATZINUMS PAR EIROPAS PARLAMENTA IEROSINāTAJIEM GROZīJUMIEM Otrajā lasījumā Parlaments pieņēma 3 grozījumus, un Komisija tos pilnībā akceptē. 1. grozījums 3.3. APSVĒRUMS Padomes 2004. gada 22. decembra Lēmums 2004/919/EK par vēršanos pret noziegumiem, kuri saistīti ar transportlīdzekļiem un kuriem ir pārrobežu sekas, paredz izmantot SIS kā būtisku tiesībaizsardzības stratēģijas sastāvdaļu, apkarojot ar transportlīdzekļiem saistītus noziegumus. Ar 1. grozījumu tekstu atjaunina, ņemot vērā apstākli, ka šai laikā ir pieņemta Nīderlandes iniciatīva, uz kuru atsaucās Padomes kopējās nostājas 3. apsvērumā. 2. grozījums 13.A (13.a) APSVĒRUMS (jauns) Attiecībā uz Šveici šī regula papildina Šengenas acquis noteikumus tā Nolīguma nozīmē, ko noslēgusi Eiropas Savienība, Eiropas Kopiena un Šveices Konfederācija par Šveices asociēšanu Šengenas acquis noteikumu īstenošanā, piemērošanā un izstrādē, un tas pieder jomai, kas minēta Lēmuma 1999/437/EK 1. panta G punktā, kurš lasāms saistībā ar 4. panta 1. punktu Padomes Lēmumā 2004/860/EK par Nolīguma parakstīšanu Eiropas Kopienas vārdā un par dažu tā noteikumu provizorisku piemērošanu. Ņemot vērā Šveices gaidāmo pievienošanos Šengenas acquis , ko šis pasākums papildina, ievieš 2. grozījumu. 3. grozījums 1. PANTS 102.a panta 3.a punkts (jauns) (1990 . gada Šengenas konvencija) 3. a Katru gadu pēc tādas kopīgas uzraudzības iestādes atzinuma uzklausīšanas, kas izveidota saskaņā ar datu aizsardzības noteikumu 115. pantu, Padome iesniedz ziņojumu Eiropas Parlamentam par šā panta īstenošanu. Šajā ziņojumā iekļauj informāciju un statistiku, kas attiecas uz šā panta īstenošanas pielietojumu un rezultātiem, un norāda, kā tikuši piemēroti datu aizsardzības noteikumi. Saskaņā ar 3. grozījumu Komisijai ir jāsniedz EP gada pārskats par to, kā īstenota ierosinātā piekļuve transportlīdzekļu reģistrācijas iestādēm, lai apkarotu ar transportlīdzekļiem saistītus noziegumus. Tagad Komisijai 3. labojums ir pieņemams, jo tas groza iepriekšējā 10. labojuma (pirmajā lasījumā) formulējumu divos aspektos: pirmkārt, ierosināts, ka ziņojumu EP nosūta nevis Komisija, bet Padome. Faktiski Komisija nekādā veidā nav atbildīga par esošās SIS pārvaldību. Otrkārt, ir ieviests vispārējs formulējums, lai precizētu, ka šīs statistikas sagatavošana dalībvalstīm nenozīmēs tehnisku izmaiņu ieviešanu valsts līmenī. Faktiski ziņojumā parasti būs iekļauta „informācija un statistika, kas attiecas uz šā panta īstenošanas pielietojumu un rezultātiem”. 4. SECINāJUMI Saskaņā ar EK līguma 250. panta 2. punktu Komisija groza savu priekšlikumu atbilstoši iepriekš minētajam.